- Der er ingen tvivl om, at uden Carter ville Aalborg ikke næste år stå med et spændende Utzon Center ved havnefronten til glæde for studerende, byens gæster og nordjyderne selv. Sådan lød begrundelsen fra formanden for Ejendomsmæglernes Fond, Henning Normann Andersen, da han fredag på Dansk Ejendomsmæglerforenings landsmøde i Aalborg overrakte Ejendomsmæglerprisen 2007 til arkitekt Adrian Carter, lektor ved Aalborg Universitets Institut for Arkitektur & Design. Adrian Carter er englænder, men valgte allerede som ung at lægge en del af sit arkitektstudie i Danmark, da han var interesseret i Jørn Utzons banebrydende arki-tektur. Efter at have virket på forskellige tegnestuer, blev han i 2000 ansat på Aal-borg Universitet. Ejendomsmæglerprisen er på 50.000 kr. - og det er i år 28. gang, at prisen bliver uddelt. Adrian Carter gav pengene direkte videre til Utzon Centret, øremærket til indkøb af kunst til udsmykning af centret. .

Opsummering:
Ejendomsmæglerprisen til Carter